**Decizia etapei de încadrare**

**Nr. din 2023**

**DRAFT**

Ca urmare a solicitării de emitere a acordului de mediu, adresată de **S.C. DEL CORSO FAMILY S.R.L** prin Trandafir Danut din jud.Timisînregistrată la Agenția pentru Protecția Mediului Mehedinți cu nr.10251 din 02.09.2022, în baza Legii nr. 292/2018 privind evaluarea impactului anumitor proiecte publice și private asupra mediului și a Ordonanței de urgență a Guvernului nr.57/2007 privind regimul ariilor naturale protejate, conservarea habitatelor naturale, a florei și faunei sălbatice, aprobată cu modificări și completări prin Legea nr. 49/2011, cu modificările și completările ulterioare,

Agenția pentru Protecția Mediului Mehedinți

***decide***,

ca urmare a consultărilor desfășurate în cadrul ședinței Comisiei de analiză tehnică din data de 19.01.2023 că proiectul ***”*** ***Construire complex hotelier in regim S/D+P+2E+E partial, amenajari exterioare, acces terase, piscine, ponton, put forat, ministatie de epurare, imprejmuire teren, parcare in incinta si acces drum public DN 57””*,** propus a fi amplasat în județul Mehedinți, in intravilan Com.Eselnita, Sat Eselnita, strada.Dunarii nr 980 D, NC 50900 si NC 53765

***nu se supune evaluării impactului asupra mediului.***

**Justificarea prezentei decizii:**

1. **Motivele pe baza cărora s-a stabilit neefectuarea evaluării impactului asupra mediului** sunt următoarele:
2. Proiectul se încadrează

* în prevederile Legii nr.292/2018 privind evaluarea impactului anumitor proiecte publice și private asupra mediului, Anexa nr.2, la pct. 10 b) *Proiecte de dezvoltare urbana*, iar conform criteriilor de selecție pentru stabilirea evaluării impactului asupra mediului din Anexa nr. 3 ale aceleiași legi, nu se supune evaluării impactului asupra mediului.
* proiectul propus nu intră sub incidenţa art.28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr.49/2011, cu modificările şi completările ulterioare, dar intra sub incidenta art. 281 , fiind necesara obtinerea Avizului Administratiei Parcului Natural Portile de Fier cf pdv nr.410/12.09.2022; Titularul a obtinut Avizul Administratiei Parcului Natural Portile de Fier nr. 2762/05.07.2022 ,
* proiectul propus intră sub incidenţa prevederilor art. 48 şi 54 din Legea apelor nr. 107/1996, cu modificările şi completările ulterioare, fiind obtinut Avizul de amplasament nr.1 din 20.01.2023 si Avizul de Gospodarire a Apelor

1. **Caracteristicile proiectului**

**2.1Dimensiunea și concepția întregului proiect**

Se propune construirea unei *Construire complex hotelier in regim S/D+P+2E=E partial, amenajari exterioare, acces terase, piscina, ponton, put forat, mini statie de epurare, imprejmuire teren, parcare in incinta si acces drum public D.N. 57“,* Loc. Eșelnița, str. Dunării nr. 980D, zona Mala-Tiscoviste, jud. Mehedinți,

In prezent terenul este liber de constructii.

Investitia respectiva se va realiza pe un teren proprietate privata

Aria totala teren = 5 957 mp

Aria construita propusa = 1 376.3 mp

Aria construita desfasurata propusa = 4 125.7 mp

Regimul de inaltime propus = S/D+P+2E+E partial

POT = 23.1 %

CUT = 0.69

**Lucrarile de constructie cuprind urmatoarele obiective:**

* construirea unui corp de cladire in regim S/D+P+2E+E partial cu functiunea de complex hotelier (spatii de cazare, receptie, restaurant,, alte spatii suport pentru functiunea de cazare)
* amenajarea accesului, amenajarea incintei (spatii verzi, terase, pergole, piscina, circulatii, parcari auto, ponton) si dotari tehnico-edilitare necesare, retele in incinta
* Imprejmuirea parcelei.

Cladirea hotelului este amplasata paralel cu drumul national, retras fata de acesta. Orientarea spajiilor de cazare este spre Dunare, circulatiile fiind amplasate spre strada.

**Descrierea constructiva:**

Structura imobilului va fi realizata din fundatii continue de beton armat, plansee tip dala groasa, stalpi si diafragme de beton armat. Peretii exteriori, cu inchideri din zidarie, sunt placati cu sistem termoizolant cu grosime de minim 10 cm finisat cu tencuiala decorativa pe plasa de fibra de sticla sau in sistem de fatada ventilata.

Invelitoarea este de tip terasa circulabila, materialul hidroizolant fiind membrana cu protectie UV.

**Descrierea functionala:**

Prin tema de proiectare, stabilita de comun acord cu beneficiarul, cladirea are urmatoarele spatii:

* Receptie
* Spatii pentru cazare (42 de unitati de cazare)
* Zona SPA
* Restaurant/ sala multifunctionala / gradina de vara
* Bucatarie
* Bar
* Spatii pentru depozitare si spatii tehnice
* Grupuri sanitare

La subsol este amplasata zona SPA accesibila de la Parter prin intermediul lifturilor si a scarilor principale si este compusa dintr-o sala de fitness, saune, o mica piscina si un grup sanitar. Atat piscina cat si sala de fitness au ample deschideri catre exterior pe latura Sudica. Tot la Subsol sunt amenajate o serie de spatii tehnice accesibile de pe un coridor la capatul caruia se afla scara secundara si un lift tehnic.

Registrul parterului este penetrat de un gang care faciliteaza accesul direct catre gradina de vara, totodata separand zona de hotel fata de cea a restaurantului. Pe latura cu hotelul este amenajata receptia cu un mic birou administrativ, un grup sanitar, un spatiu tehnic si pachetul de scari si elevatoare prin intermediul carora se realizeaza circulatia pe verticala in cladire. Pe cealalta latura este amplasata bucataria cu sala de mese/multifuntionala, grupuri sanitare. Atat partea cu receptie cat si cea cu sala de mese au ample vitraje atat catre strada cat si catre incinta.

Camerele de cazare se gasesc la nivelele superioare. La etajul 1 si 2 sunt amplasate cate 20 de camere cu 2 locuri /nivel, iar la etajul partial 2 apartamente de tip penthouse.

Accesul auto si parcarea sunt amenajate spre strada. Inincinta se vor organiza:

* rampa si drum de acces pe parcela, cu circulate mixta, auto si pietonala aproximativ 40 de locuri de parcare
* spatii verzi amenajate
* bar exterior, depozitare si grupuri sanitare
* terase exterioare, pergole / gradina de vara
* spatii pentru recreere si activitati in exterior
* piscina
* ponton
* instalatii tehnico-edilitare necesare functionarii cladirii

platforma pentru depozitarea recipientelor de colectare a deseurilor menajere, amenajata corespunzator

Terenul va fi imprejmuit pe limitele laterale ale parcelei.

**Ponton plutitor**

Se propune amplasarea unui ponton plutitor cu flotoare din elemente prefabricate din nmase plastice , modulare cu structura de lemn(25m x 10m). Accesul la ponton se va realiza prin intermediul unei pasarele cu L=16 m, l=3m., prinse de lucrarea de aparare de mal prin doua cabluri.

**Apararea de mal** :

Pentru stoparea fenomenului de erodare a malului din cauza actiunii vanturilor puternice si a valurilor cauzate de oscilatiile de nivel ale Lacului de Acumulare Portile de Fier I, apararea de mal va avea L= 150,60 m l= 0,20 m si H=2 m

**Alimentare cu apa**

Asigurarea apei reci pentru consum menajer se va face prin executia a doua foraje de adancime. Fiecare foraj va fi prevazut cu pompa submersibila electronica.

Pentru tratarea apei se va monta o conducta subterana din PEHD ɸ63, care va transporta apa de la foraje in incinta centralei termice. In centrala termica se va monta un rezervor tampon pentru apa potabila, o statie de tratarea apei prin deferizare-demanganizare si dedurizare si o statie de ridicarea presiunii electronica

**NECESARUL DE APA**

Conform breviarului de calcul, debitul necesar de apa este:

Qs zi med = 4,664 mc/zi

Qs zi max = 5,597 mc/zi

Qc = 2,33 l/s =8,60 mc/h

**Canalizare**

Deoarece in zona nu exista colector menajer stradal, pentru tratarea apelor uzate menajere se propune montarea unei statii de epurare biologica si apoi evacuarea apelor epurate in Dunare.

Instalatiile interioare de canalizare menajera vor fi executate din tuburi si piese de legatura din polipropilena etansate cu garnituri de elastomeri. Toate conductele colectoare vor fi pozate cu panta in sensul curgerii apei. Pentru racordurile la canalizarea exterioara se vor folosi tuburi si piese de legatura din PVC-KG (pt montaj ingropat) etansate cu garnituri de elastomeri, rezistent la substante chimice din apa uzata si influente externe, rezistent la apa fierbinte pe durata scurta pana la 60 0C, sarcina de solicitare de durata pana la 75 0C posibila. Evacuare completa fara afectarea mediului inconjurator.Conductele de legatura de la obiectele sanitare la coloanele canalizarii vor fi pozate in ghene, in tavanul fals si in pardoseala, cu panta in sensul curgerii apei.La exterior, tuburile vor fi pozate subteran sub adancimea de inghet a solului, pe un strat de nisip de 20 cm grosime, cu pante de montaj de i= 0,01 pana la i=0,02, asigurandu-se astfel scurgerea gravitationala a apei uzate.

Pentru evacuarea apelor de la bucatarie se va monta un separator de grasimi, care va realiza racirea apelor si coagularea grasimilor, respectiv retinerea acestora, apoi apele vor fi evacuate in reteaua de canalizare menajera si vor merge in statia de epurare biologica.

Se propune montajul unui separator de grasimi marca 1st Criber. Acesta va respecta Standardul European SREN-1825. Pentru a realiza racirea apelor evacuate de la bucatarie in timp util, volumul separatorului va fi de 19 mc.Debitul separatorului de grasimi va fi de 6 l/s.

**STATIA DE EPURARE BIOLOGICA**

Pentru epurarea apelor mejare se propune instalarea unei ministatii de epurare tip CRIBER SBR 25 mc /zi, cu treapta mecanica si biologica.

Ministatia de epurare SBR Full Control este un sistem monobloc.

Toate cele 5 etape ale procesului de epurare (*alimentare, aerare, decantare, evacuare, recirculare namol*) au loc in interiorul aceluiasi bazin dublu compartimentat / in unul sau mai multe bazine.

Acestea formeaza *decantorul si* *reactor biologic. Forma bazinelor este clindrica si pozitie orizontala iar statia de pompare clindrica po*zitie verticala. Circulatia apei pe parcursul celor 5 etape ( retinerea corpurilor solide - omogenizarea influentului- alimentare bazin de aerare – nitrificare/denitrificare – recirculare namol) se face cu ajutorul electropompelor submersibile iar necesarul de oxigen cu suflanta de aer cu canale laterale sau lobi. Se executa si etapa 6 – deshidratare namol si etapa 7 – dezinfectia efluentului. Apele epurate sunt descarcate in Dunare

Alimentarea cu energie electrica – se va realiza prin bransarea la reteaua electrica existenta in zona, cu avizul Enel Electrica S.A.

**INCALZIRE**

Incalzirea spatiilor se va realiza cu ajutorul unor pompe de caldura.

Apele pluviale conventional curate de pe acoperisuri vor fi colectate prin intermediul jgheaburilor si burlanelor, fiind evacuate liber pe terenul beneficiarului

* 1. **Cumularea cu alte proiecte existente și/sau aprobate:** Proiectul contribuie la dezvoltarea zonei. Nu este legat de alte proiecte din zona.

**2.3 Utilizarea resurselor naturale, în special a solului, a terenurilor, a apei și a biodiversității**

Realizarea proiectului implică un consum de resurse naturale atât în perioada de execuție a lucrărilor (prin ocuparea suprafeței de teren necesare și prin utilizarea materialelor de construcție), cât și în cea de funcționare a activității (prin ocuparea suprafeței de teren).

Resursele naturale folosite în construcție sunt materialele tradiționale pentru tipul de construcții civile realizate cu structură portantă din beton armat, piatra, lemn, apa și energia electrică.

Având în vedere natura investiției propuse, se apreciază faptul că nu vor fi efecte semnificative asupra mediului din punct de vedere al utilizării resurselor naturale.

* 1. **Cantitatea și tipurile de deșeuri generate/gestionate**

Cantitățile de deșeuri generate în perioada de construcție sunt dependente de sistemele constructive utilizate și de modul de gestionare a lucrărilor. Pentru toate deșeurile generate se va realiza sortarea la locul de producere și depozitarea temporară în incintă.

Deșeurile rezultate în urma desfășurării activităților de construcție-montaj sunt următoarele:

* ***deșeuri menajere*** (20 03 01), generate din activitatea muncitorilor; se vor depozita în container și vor fi predate pe bază de contract către serviciul de salubrizare al localității;
* ***deșeuri reciclabile***: deșeuri de hârtie și carton (20 01 01), deșeuri de ambalaje de plastic (15 01 02), pentru care se recomandă colectarea și depozitarea separată, în recipiente adecvate, special destinate, urmând a fi predate către societăți autorizate, în vederea valorificării;
* ***deșeuri de construcții***: pământ și piatră rezultată din excavații (17 05 04), deșeuri metalice (17 04 05), resturi de beton (17 01 01), lemn (17 02 01); fracțiunile reciclabile se vor valorifica prin unitățile autorizate; deșeurile inerte pot fi utilizate ca materiale de umplutură la indicația și cerința autorității locale ce emite autorizația de construire sau pot fi depozitate într-un depozit de deșeuri inerte.

Depozitarea resturilor reciclabile se va face în cadrul incintei, în containere individuale, diferențiate pentru fiecare material reciclabil și se vor stabili termene de ridicare cu o firmă specializată în acest sens.

Funcționarea obiectivului va genera deșeuri de tip menajer și deșeuri de ambalaje. Deșeurile menajere se vor depozita în europubele etanșe, ce vor fi amplasate pe o platformă betonată din cadrul incintei, de unde vor fi evacuate periodic de firma specializată în salubritate, cu care s-a încheiat un contract prealabil.

***Substanțele și preparatele chimice periculoase utilizate: nu este cazul.***

* 1. **Poluarea și alte efecte negative**

Ținând cont de faptul ca se va desfasura o activitate locativa se preconizează că acest tip de obiectiv nu va avea impact semnificativ asupra calității factorilor de mediu din zona influentă, urmând să se înregistreze o ușoară presiune doar în timpul lucrărilor de construcție.

***Factor de mediu apă***

Conform caracteristicilor proiectului propus, alimentarea cu apa se face din se va face prin executia a doua foraje de adancime

Evacuarea apelor uzate se va face in ministatie de epurare tip CRIBER SBR 25 mc /zi, cu treapta mecanica si biologica, deci nu va exista potențial impact asupra calității apelor de suprafață sau apelor subterane.

Apele pluviale de pe acoperișul construcției prevăzute se vor descărca printr-un sistem de jgheaburi și burlane pe terenul adiacent, unde se vor infiltra în pământ.

***Factor de mediu aer***

Din punct de vedere al impactului asupra atmosferei, se va înregistra influență asupra calității aerului pe perioada de construcție, ca urmare a excavării și manipulării pământului. De asemenea, mijloacele de transport și utilajele folosite pentru realizarea lucrărilor vor genera poluanți caracteristici arderii combustibililor în motoare (NOx, SOx, CO, pulberi, metale grele, etc.). Regimul emisiilor acestor poluanți este, ca și în cazul emisiilor de pulberi generate de excavări, dependent de nivelul activității zilnice, prezentând o variabilă substanțială de la o zi la alta, de la o fază la alta a procesului de construcție.

O sursă de praf suplimentară este reprezentată de eroziunea vântului, fenomen care însoțește lucrările de construcție. Fenomenul apare datorită existenței suprafețelor de teren expuse acțiunii vântului, urmare a decopertării solului.

Ținând cont de anvergura investiției, condițiile de dispersie din zonă și de faptul că organizarea de șantier va fi împrejmuită provizoriu, se apreciază că nu vor exista influențe majore, cuantificabile, în ceea ce privește calitatea aerului în zonă.

***Zgomot și vibrații***

În faza de execuție, sursele de zgomot și vibrații sunt produse atât de acțiunile propriu-zise de muncă mecanizată, cât și de traficul auto din zona de lucru.

Aceste activități au un caracter discontinuu, fiind limitate, în general, numai pe perioada zilei. Se vor respecta zilele de odihnă legale și intervalul orelor de lucru permis în timpul zilei.

Prin organizarea șantierului, sunt prevăzute faze specifice în graficul de lucru astfel încât procesul de construire să nu constituie o sursă semnificativă de zgomot și vibrații.

În cadrul funcționării imobilului nu se produc zgomote și vibrații care să aibă un impact semnificativ asupra factorului uman.

***Factor de mediu sol/subsol***

Se va înregistra impact negativ redus, pe termen scurt, urmare a fenomenelor de tasare în zonele ocupate temporar pentru implementarea proiectului.

Este însă o lucrare de dimensiuni reduse, fără o dislocare masivă de materiale în zonă, astfel încât nu se preconizează înregistrarea unor influențe cuantificabile în acest sens.

Impactul asupra solului, în zona construită, se va înregistra pe termen lung - perioada de viață a construcției. Se apreciază însă că în zona respectivă calitatea solului este slabă din punct de vedere al valorificării ca suport biologic pentru biodiversitate, dat fiind antropizarea zonei și traficul rutier din vecinătate.

***Factor de mediu biodiversitate***

Proiectul este situat în zona de dezvoltare durabilă a Parcului Natural Porțiele de Fier și în ROSCI0206 Porțile de Fier respectiv ROSPA0080 Munții Almăjului – Locvei.

Urmare a locației, suprafața vizată de proiect este influențată de existența unei zone antropizate, iar proiectul nu poate avea efecte negative semnificative asupra siturilor Natura 2000, singur sau în combinație cu alte planuri sau proiecte.

Pe perioada de implementare a proiectului, fiind lucrări limitate în timp nu se prognozează un impact negativ asupra calității biodiversității din zonă.

***Peisajul***

În timpul realizării lucrărilor, peisajul va fi afectat de prezența utilajelor și a echipelor de muncitori, de organizarea de șantier.

Efect de modificare a peisajului actual îl va avea edificarea construcției, dar pe termen lung, pe toata perioada de viață a obiectivului. Nu se va înregistra impact negativ vizual final al obiectivului, dat fiind tipul de proiect și raportarea la caracteristicile zonei.

***Mediul social și economic***

Activitatea propusă nu va avea impact asupra caracteristicilor demografice ale populației locale, nu va determina schimbări majore de populație în zonă.

Toate măsurile definite pentru protecția aerului, protecția împotriva zgomotului sunt măsuri cu efecte și în cazul protecției așezărilor umane.

În perioada executării lucrării de construcție a obiectivului se va avea în vedere aspectul salubru al utilajelor folosite, semnalizarea lucrărilor și asigurarea unui ritm corespunzător de lucru cu efecte asupra minimizării timpului necesar pentru implementare.

Lucrările de amenajare ale obiectivului se vor desfășura cu respectarea legislației în vigoare.

**2.6 Riscurile de accidente majore și/sau dezastre relevante pentru proiectul în cauză, inclusiv cele cauzate de schimbările climatice, conform informațiilor științifice**

* riscul de accidente majore: nu este cazul;
* riscul de dezastre naturale: nu este cazul - terenul amplasamentului proiectului nu este situat în zone cu risc de dezastre naturale;
* riscuri cauzate de schimbările climatice: nu este cazul.

Nu se vor utiliza materiale cu risc pentru om/mediu și titularul de proiect/constructorul va lua măsuri în vederea prevenirii accidentelor.

**2.7 Riscurile pentru sănătatea umană**

Obiectivul propus nu are un caracter special care să-l facă incompatibil cu vecinătățile (fiind o complex turistic). Impactulasupra sanatatii umane este redus, doar in perioada de realizare a obiectivului. Pulberile rezultate se vor limita la zona amplasamentului. In timpul realizarii proiectului, suprafetele si deseurile de constructii vor fi stropite cu apa

Principalele elemente legate de impactul realizării și funcționării obiectivului asupra așezării umane și sănătății populației vor fi prezente mai ales în perioada execuției lucrărilor. Pentru diminuarea acestora, au fost prevăzute măsuri atenuatoare ale efectelor.

1. **Amplasarea proiectului**

Terenul pe care vor fi executate lucrările din acest proiect este proprietatea beneficiarului și este în prezent liber de construcții.

Perimetrul unde se va construi obiectivul este amplasat in interiorul ariei naturale protejate Parcul Natural Portile de Fier.

In zona proiectului si in imediata vecinatate nu sunt monumente istorice si de arhitectura, zone de interes national ci numai pensiuni existente si DN 57 Orsova Moldova Noua

Organizarea de santier se va realiza strict pe amplasmentul proiectului, in zona parcarilor.

**3.1 Utilizarea actuală și aprobată a terenurilor**

Cf certificatului de urbanism nr. 132/22.11.2021 cu valabilitate 24 de luni terenul are categoria de fanete+arabil, dar Cf PUG aprobat are categoria de curti-constructii, cu regim fiscal pt teren de constructii..

**3.2 Bogăția, disponibilitatea, calitatea și capacitatea de regenerare relative ale resurselor naturale, inclusiv solul, terenurile, apa și biodiversitatea, din zonă și din subteranul acesteia**

Terenul pe care se va construi obiectivul se află în zona de dezvoltare durabilă a Parcului Natural Portile de Fier potrivit zonării interne din Planul de Management al Parcului Natural si cf Avizului nr.2762 din 05.07.2022

Pe terenul analizat nu există specii de plante și animale pentru care să fie necesare măsuri speciale de conservare.

**3.3 Capacitatea de absorbție a mediului natural, acordându-se o atenție specială următoarelor zone:**

* + 1. Zone umede, zone riverane, guri ale râurilor: ***nu este cazul*.**
    2. Zone costiere și mediul marin: ***nu este cazul.***
    3. Zonele montane și forestiere: ***nu este cazul.***
    4. Arii naturale protejate de interes național, comunitar, internațional
    5. Zone clasificate sau protejate conform legislației în vigoare: situri Natura 2000 desemnate în conformitate cu legislația privind regimul ariilor naturale protejate, conservarea habitatelor naturale, a florei și faunei sălbatice
    6. Zonele prevăzute de legislația privind aprobarea Planului de amenajare a teritoriului național - Secțiunea a III-a - zone protejate, zonele de protecție instituite conform prevederilor legislației din domeniul apelor, a celei privind caracterul și mărimea zonelor de protecție sanitară și hidrogeologică

Amplasamentul proiectului se află în zona de dezvoltare durabila a Parcului Natural Portile de Fier

* + 1. Zonele în care au existat deja cazuri de nerespectare a standardelor de calitate a mediului prevăzute de legislația națională și la nivelul Uniunii Europene și relevante pentru proiect sau în care se consideră că există astfel de cazuri: ***nu este cazul.***
    2. Zonele cu o densitate mare a populației: ***nu este cazul****.*
    3. Peisaje și situri importante din punct de vedere istoric, cultural sau arheologic: nu este cazul.

1. **Tipurile și caracteristicile impactului potențial**

**4.1. Importanța și extinderea spațială a impactului**

Fiind o zonă antropizată, în zonă și în imediata vecinătate a lucrărilor propuse, nu sunt identificate specii sau habitate de interes.

Se apreciază că populația nu va fi afectată în mod negativ din punct de vedere al calității mediului de construcția propusă, în schimb va beneficia de avantajele îmbunătățirii infrastructurii și, eventual, ale îmbunătățirii calității vieții.

Beneficiarul va avea constant în vedere, indiferent de extinderea estimată a impactului, măsuri pentru evitarea/reducerea potențialelor efecte negative asupra mediului.

* 1. **Natura impactului**

Pe perioada execuției lucrărilor de construcții, asupra populației impactul va fi minim (obișnuit pentru acest tip de lucrări). În execuția lucrărillor se vor lua măsuri de protecție pentru a minimaliza poluarea cu praf și poluarea sonoră. Impactul va fi numai pe termen scurt (pe durata execuției lucrărilor) și va afecta un număr redus de persoane.

Pentru perioada de exploatare, ca urmare a faptului că obiectivul propus în cadrul proiectului se va afla într-o zonă antropizată, se apreciază că impactul potențial asupra factorilor de mediu este nesemnificativ.

* 1. **Natura transfrontieră a impactului**

Proiectul nu intră sub incidenţa Convenţiei din 25 februarie 1991 privind evaluarea impactului asupra mediului în context transfrontieră, adoptată la Espoo la 25 februarie 1991, ratificată prin Legea nr. 22/2001.

* 1. **Intensitatea şi complexitatea impactului**

Se consideră că magnitudinea și complexitatea impactului generat de proiectul propus, atât din punct de vedere constructiv, cât și din punct de vedere funcțional, vor fi reduse și nu vor avea o influență semnificativă asupra factorilor de mediu din zonă.

* 1. **Probabilitatea impactului**

Posibilitatea de apariție a impactului asupra factorilor de mediu, în perioada de execuție, va avea caracter local. Probabilitatea unui impact semnificativ este redusă. Toate utilajele și echipamentele folosite la realizarea prezentei investiții vor avea un grad ridicat de performanță care vor îndeplini toate cerințele de mediu aferente.

* 1. **Debutul, durata, frecvenţa şi reversibilitatea impactului**

În perioada de execuție și de funcționare, impactul potențial asupra populației și sănătății populației, solului, folosințelor și bunurillor materiale, calității și regimului calitativ al apei, calității aerului și climei, generarea de zgomot și vibrații, peisajului și mediului vizual, interacțiunilor dintre elementele de mediu, prezintă următoarele caracteristici:

***În perioada de execuție****:*

* **Durata impactului*:*** impactul este de durată determinată, pe perioada realizării lucrărilor de construcție;
* **Frecvența impactului*:*** lucrările de construcție se vor derula într-o etapă compactă a cărei durată este precizată în studiul de fezabilitate;
* **Reversibilitatea impactului*:*** impactul este reversibil, întrucât, ulterior finalizării lucrărilor de execuție, vor fi efectuate lucrări specifice de redare a amplasamentului la starea inițială, și anume: evacuarea organizării de șantier (utilajele și echipamentele de construcție, depozitele temporare, toaleta ecologică); curățarea terenului de pământ, nisip și transportarea în zone reglementate; eliminarea deșeurilor generate de angajații de pe șantier și deșeurile de ambalaje rezultate de la materialele de construcții utilizate.

Măsurile întreprinse cu scopul evitării unor situații accidentale vor impiedica producerea unui impact ireversibil asupra factorilor de mediu.

* 1. **Cumularea impactului cu impactul altor proiecte existente şi/sau aprobate**

Nu este cazul.

**4.8** **Posibilitatea de reducere efectivă a impactului**

Reducerea impactului asupra mediului se realizează respectând condițiile impuse pentru executarea lucrărilor prevăzute de proiect, ***descrise la punctul IV.*** Aplicarea măsurilor de diminuare a impactului generat de realizarea investiției, împreună cu obligația constructorului de a respecta legislația de mediu în vigoare, vor contribui la reducerea oricărui potențial impact asupra mediului.

1. **Observatii din partea publicului** : pe perioada parcurgerii procedurii nu au fost

observatii din partea publicului;

**II. Motivele pe baza cărora s-a stabilit neefectuarea evaluării adecvate:**

Proiectul propus ***nu intră sub incidenţa art. 28 din O.U.G. nr. 57/2007*** privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, aprobată prin Legea nr.49/2011, deoarece nu poate avea efecte negative semnificative asupra siturilor Natura 2000, singur sau în combinație cu alte planuri sau proiecte, lucrările fiind efectuate în intravilanul localității,*.*

Titularul a obtinut Avizul Favorabil al Administratiei Parcului Natural Portile de Fier nr. 2762 din 05.07.2022,

Motivele care au stat la baza deciziei de emitere a avizului favorabil cu condiții restictive, sunt următoarele:

1. Investiția respectă prevederile legale ale art. 22 din O.U.G. nr.57/2007 privind regimul ariilor naturale protejate, conservarea habitatelor naturale, a florei şi faunei sălbatice, aprobată cu modificări şi completări prin Legea nr. 49/2011, cu modificările şi completările ulterioare, aprobată prin Legea nr.49/2011, cu modificările şi completările ulterioare;
2. Investiția respect prevederile Planului de Management și Regulamentul Parcului Natural Portile de Fier aprobat prin HG nr.1048/2013
3. **Motivele pe baza cărora s-a stabilit neefectuarea evaluării impactului asupra corpurilor de apă:**

A fost obținut Avizul de gospodărire a apelor nr. ABAB din emis de Administrația Națională ”Apele Române” – ABA Banat pentru „ n”, loc Eselnita, jud Mehedinti

1. **Caracteristici proiect:**
2. **Alimentarea cu apă** pentru nevoi igienico-sanitare și în vederea potabilizării se va asigura din 2 foraje echipat cu instalatii de exploatare pt un debit zilnic maxim de l/s destinat satisfacerii necesitatilor pensiunii

Pe perioada de execuție a lucrărilor se vor respecta prevederile Legii Apelor nr.107/1996 cu modificările și completările ulterioare, privind protecția resurselor de apă împotriva epuizării și degradării.

Calitatea apei potabile se stabilește/verifică de către unitățile descentralizate ale Ministerului Sănătății pe baza analizelor de laborator specific, funcție de care, apa va fi tratată corespunzător.

1. **Apele uzate menajere** vor ficolectate prin intermediul Statiei de Epurare M+B
2. **Apele pluviale** conventional curate provenite de pe clădiri, vor fi colectate prin intermediul jgheaburilor și burlanelor și evacuate liber pe terenul beneficiarului..
3. **Hidrometria de exploatare** – pentru măsurarea debitelor și volumelor de apă captată din foraj exista aparat de măsură – apometru.
4. **Condiții de realizare a proiectului:** Respectarea conditiilor impuse prin Avizul de gospodarire a Apelor eliberat de ABA Banat

* Lucrările se vor realiza în limita proprietății.
* Beneficiarul are obligația incheierii unui contract cu firma de vidanjare si operatorul statiei de epurare pt preluarea apelor uzate menajere din bazinul etans vidanjabil si epurarea acestora.
* Beneficiarul are obligația incheierii unui contract cu firma de vidanjare si operatorul statiei de epurare pt preluarea apelor uzate menajere din BEV si vidanjarea acestora
* Beneficiarul are obligația să se racordeze la rețeaua centralizată de alimentare cu

apă și canalizare menajeră a localității Eselnita în momentul extinderii acesteia în zona investiției.

* Se vor respecta cele înscrise în avizele anexate și documentația tehnică, nu se vor accepta modificări. In cazul in care apar modificari fara a anunta cu privire la acestea autoritatea competenta in domeniul apelor ANAR ABA Banat va actiona in consecinta , cf Legii Apelor nr. 107/1996cu modificarile si completarile ulterioare
* Poluarea în orice mod a apelor de suprafață sau subterane se sancționează prin aplicarea prevederilor Legii Apelor nr.107/1996, cu modificările și completările ulterioare.
* Se interzice ”evacuarea de ape uzate epurate și sau/neepurate în apele subterane sau pe terenuri, cu excepția folosirii apelor uzate epurate corespunzător, cu respectarea indicatorilor de calitate la evacuare prevăzuți în H.G. nr.188/2002 pentru aprobarea unor norme privind condițiile de descărcare în mediul acvatic a apelor uzate, cu modificările și completările ulterioare, pentru irigații, în baza unui studio și cu condiția monitorizării acestor ape” (Articolul 16(1) din Legea Apelor).
* În cazul producerii unor daune riveranilor, din cauza unei exploatări necorespunzătoare care poate influența defavorabil curgerea apelor, poluarea apelor, beneficiarul va suporta integral cheltuielile generate de remedierea acestora.
* Beneficiarul avizului de gospodărire a apelor are obligația să anunțe emitentul, în scris, data de începere a execuției lucrărilor, cu 10 zile înainte de aceasta.

1. **Condițiile de realizare a proiectului** pentru evitarea sau prevenirea eventualelor efecte negative semnificative asupra mediului:

Lucrările se vor desfăşura pe amplasamentul din comuna Dubova respectându-se următoarele prevederi:

* ***Se vor respecta datele şi specificaţiile din documentaţia tehnică precum şi legislaţia de mediu în vigoare;***
* ***Se vor respecta măsurile și condițiile impuse în avizul de gospodărire a apelor;***
* ***Se vor respecta măsurile și condițiile impuse în avizul Administrației Parcului Natural Portile de Fier;***
* ***Se vor respecta măsurile prevăzute prin proiect în vederea diminuării impactului asupra factorilor de mediu;***
* ***Beneficiarul răspunde de realizarea corectă a lucrărilor propuse, prezentate în Memoriul de prezentare;***
* În perioada de implementare a proiectului se vor adopta măsuri pentru evitarea eroziunii hidraulice a suprafețelor excavate, precum și a materialelor solubile sau antrenabile cu apa;
* Pe perioada de implementare a proiectului se vor utiliza echipamente și utilaje de generație recentă, prevazute cu sisteme performante de minimizare și reținere a poluanților în atmosferă și care să genereze nivele minime de zgomot;
* Utilajele ce vor deservi activitățile desfășurate vor trebui să dețină toate inspecțiile tehnice necesare care să ateste funcționarea corespunzătoare a tuturor echipamentelor ce pot genera scurgeri de lubrifianți sau produse petroliere;
* Se va interzice efectuarea de intervenții la mijloacele de transport și echipamente la locul lucrării pentru a evita scăpări accidentale de produs petrolier și se va achiziționa material absorbant. Se va interveni prompt în cazul scurgerilor de produse petroliere, pentru a evita migrarea lor pe porțiunile de sol;
* În perioada executării lucrării de construcție a obiectivului se va avea în vedere aspectul salubru al utilajelor folosite, semnalizarea lucrărilor și asigurarea unui ritm corespunzator de lucru cu efecte asupra minimizării timpului necesar pentru implementare;
* Activitatea se va desfășura strict în zona avizată prin actele de reglementare obținute pentru investiție. Se interzice ocuparea unor alte suprafețe, necuantificate ca fiind necesare în economia investitiei;
* Suprafețele prevăzute în proiect a fi afectate temporar vor fi reabilitate și redate circuitului inițial. La finalul lucrărilor de construcție nu trebuie să existe pe amplasament alte suprafețe ocupate definitiv decât cele necesare funcționării obiectivului. Nu se vor lăsa pe amplasament depozite de agregate sau de pământ rezultat din excavații;
* Evacuarea ritmică a deșeurilor din zona de generare în vederea evitării formării de stocuri și creșterii riscului amestecării diferitelor tipuri de deșeuri;
* Se va institui evidența gestiunii deșeurilor în conformitate cu H.G. nr. 856/2002, evidențiindu-se atât cantitățile de deșeuri rezultate, cât și modul de gestionare a acestora.
* Alegerea variantelor de reutilizare și reciclare a deșeurilor rezultate, ca primă opțiune de gestionare și nu eliminarea acestora la un depozit de deșeuri;
* Se vor respecta prevederile și procedurile H.G. nr. 1061/2008 privind transportul deșeurilor periculoase și nepericuloase pe teritoriul României;
* Se interzice abandonarea deșeurilor și/sau depozitarea în locuri neautorizate;

***La finalizarea lucrărilor se va notifica Agenţia pentru Protecţia Mediului Mehedinţi - în vederea verificarii realizarii proiectului în conformitate cu cerinţele legale şi cu condiţiile din prezentul act şi intocmirii procesului verbal de constatare a respectării tuturor condiţiilor impuse, proces-verbal care va face parte din procesul-verbal de recepţie la terminarea lucrărilor;***

***Prezenta decizie este valabilă pe toată perioada de realizare a proiectului, iar în situația în care intervin elemente noi, necunoscute la data emiterii prezentei decizii, sau se modifică condițiile care au stat la baza emiterii acesteia, titularul proiectului are obligația de a notifica autoritatea competentă emitentă.***

*Orice persoană care face parte din publicul interesat și care se consideră vătămată într-un drept al său ori într-un interes legitim se poate adresa instanței de contencios administrativ competente pentru a ataca, din punct de vedere procedural sau substanțial, actele, deciziile ori omisiunile autorității publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările și completările ulterioare.*

*Se poate adresa instanței de contencios administrativ competente și orice organizație neguvernamentală care îndeplinește condițiile prevăzute la art. 2 din Legea nr. 292/2018 privind evaluarea impactului anumitor proiecte publice și private asupra mediului, considerându-se că acestea sunt vătămate într-un drept al lor sau într-un interes legitim.*

*Actele sau omisiunile autorității publice competente care fac obiectul participării publicului se atacă în instanță odată cu decizia etapei de încadrare, cu acordul de mediu ori, după caz, cu decizia de respingere a solicitării de emitere a acordului de mediu, respectiv cu aprobarea de dezvoltare sau, după caz, cu decizia de respingere a solicitării aprobării de dezvoltare.*

*Înainte de a se adresa instanței de contencios administrativ competente, persoanele prevăzute la art. 21 din Legea nr. 292/2018 privind evaluarea impactului anumitor proiecte publice și private asupra mediului au obligația să solicite autorității publice emitente a deciziei prevăzute la art. 21 alin. (3) sau autorității ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoștința publicului a deciziei.*

*Autoritatea publică emitentă are obligația de a răspunde la plângerea prealabilă prevăzută la art. 22 alin. (1) în termen de 30 de zile de la data înregistrării acesteia la acea autoritate.*

*Procedura de soluționare a plângerii prealabile prevăzută la art. 22 alin. (1) este gratuită și trebuie să fie echitabilă, rapidă și corectă.*

*Prezenta decizie poate fi contestată în conformitate cu prevederile Legii nr. 292/2018 privind evaluarea impactului anumitor proiecte publice și private asupra mediului și ale Legii nr. 554/2004, cu modificările și completările ulterioare.*

**DIRECTOR EXECUTIV,**

Dragoș Nicolae TARNIȚĂ

**Șef Serviciu A.A.A.,**  **Întocmit,**

Claudia LOHON Marilena FAIER

**Șef Birou C.F.M**

Magda DUMBRĂVEANU Cristian MIREA